**Отчет за дейността на НЧ”Просвета - 1940”**

**с.Абланица**

Народните читалища са първите и най-старите организационни структури на гражданското общество в България ,те имат историческата задача за запазването и развитието на българския език, за зараждането на театралното, музикалното, танцовото и други изкуства,

за развитието на библиотечното и музейното дело, за духовното израстване на народа.

В съвременните условия запазвайки своята социална легитимност и гъвкавост, те са призвани да откликват на новите потребности на българското общество. Народно читалище „Просвета - 1940” с. Абланица чрез своята многостранна народополезна дейност,

е призвано да допринася в още по-голяма степен за духовното развитие на селото и общината. Въпреки затрудненията под ръководството на читалищното настоятелство, НЧ”Просвета - 1940” с. Абланица разгърна богата по съдържание и разнообразна по форми просветна и културно-масова работа. През отчетния период настоятелството при вземане на решения се е водело от Закона за народните читалища, решенията на общото събрание на читалището и устава на читалището.

Читалищното настоятелство работи по годишен план и годишна програма, в която са заложени основните мероприятия, които провежда читалището през годината, приети на свое заседание за културна програма, библиотечна дейност, културно-масови мероприятия и други въпроси, отнасящи се до дейността на читалището, поддръжка на материалната база на читалището и други. В своята дейност ЧН винаги се е стремяло да помага на съставите , давало е възможност за пълна изява на техните творчески възможности.

Много грижи и внимание ръководството полага за развитието и разнообразяването на културната програма на читалищните дейности, искрата запалена преди толкова много години няма да угасне, а ще гори и за в бъдеще и ще осветлява пътя на читалището ни в трудните бури на културния фронт,

.

***Библиотечна дейност***

Една от приоритетните дейности на читалището е библиотечната дейност.

Библиотекарят познава до съвършенство библиотечното дело и полага огромни грижи за опазване на книжния фонд изграждане на библиотечния систематичен каталог, правилно насочва читателите при подбора на литература и справочни материали, с голямо внимание се отнася и към читателите, ползващи новите информационни технологии на библиотеката, като им помага при откриване на ел.поща , скайп и други.

Библиотеката при НЧ „Просвета -1940” ежедневно представя лицето на читалището. Една от функциите на библиотеката е образователна – да създава навици за четене и насърчаване четенето сред всички възрастови групи и най-вече у децата от най-ранна възраст. Друга функция на библиотеката е информационната – тя е местен център за информация, даващ достъп до всички видове знание и информация. Разполага с 13 700 тома библиотечни единици. Освен, че даваме книги, сега даваме и информация чрез новите технологии, получени по Програма „Глобални библиотеки” и това е най-голямата гордост на библиотеката. Библиотеката активно участва в провеждането на всяко мероприятие, с помощта на фонда, с който разполага – като витрини, изложби, конкурси, ритуали и др. По традиция всяка година по тържествен начин посреща първокласниците, които вземат първата си книжка от библиотеката и стават нейни редовни читатели. Подготвя презентации за бележити личности – Васил Левски, Христо Ботев, Ден на будителите, 3-ти март, също и за 1-ви март и др.

**Любителско творчество/ художествена самодейност/.**

 Най-голям дял от дейността на читалището се заема от любителското творчество на съставите, така още наречена художествена самодейност.

 То изразява най-характерната особеност на уникалната българска културна организация.

Читалището е място за откриване и изява на творческите заложби на хората и особено на подрастващото поколение.Тази дейност е с много широк диапазон на действие театрална, музикална, певческа, танцова, изобразителна, словесна и други.

В момента към читалището функционират следните любителски състави:

-Мъжка фолклорна група

- Мъжки битов оркестър

Към момента в съставите участват около 20 човека. Това са хора таланти, които винаги имат готовност за участие.

Много са поканите отправени към читалището за участия в най-различни фестивали , но не на всички можем да се отзовем поради лошото финансово състояние на читалището.

Наред с положителните страни, пред ръководството на читалището стоят за решаване много проблеми.

На първо място стои въпроса с финансовото обезпечаване дейността на съставите. Средствата, отделяни за съставите не стигат за изплащане на хонорари, а за обезпечаването им с консумативи и материали не може и да се говори. Самодейците са на участие изцяло на техни разходи .

Необходими са средства за:

- поддържане сградата на читалището;

- отопляване на канцелариите и залите за репетиции;

- хигиенизиране на помещенията и санитарните възли;

- за рекламни дейности и материали;

- за поддържане на техниката и консумативи;.

***МЕРКИ ЗА ПОДОБРЯВАНЕ ДЕЙНОСТТА НА ЧИТАЛИЩЕТО***

I. Основен ремонт на сградата /вътрешно и външно саниране/

1. Обновяване на материалната база на съставите с нов реквизит /носии/

2.Средства за по-добра работа на ръководителите /акордеон и озвучителни уредби

за нормални репетиции/

3. Изграждане на отоплена модерна репетиционна зала, а не да се ползва сцената

в неотопления салон.

4. Подмяна дограмата на големия салон, кино кабините и столовете в салона.

5. Липсата на санитарен възел.

Независимо проблемите които имаме, ние можем да се похвалим с една богата

и разнообразна по форма и емоционална по съдържание културно-масова дейност ,

и че всички прояви се отбелязваха по подобаващ начин. Заложените мероприятия

 в културния календар за 2021 г. не бяха изпълнени изцяло паради извънредната ситуация в България .

ЧН изказва на всички наши самодейци, партньори и приятели своята благодарност, като ги приканва и за напред всички да си подадем ръце и продължим заедно да творим за културното развитие и просперитета на нашето читалище и родното ни село Абланица. Обемиста е работата, която стои пред нашето читалище за в бъдеще, за да се изпълни трябва упоритост и настойчивост , ние имаме потенциал за вървене напред.

 Изготвил:………………..

 /Читалищен секретар:Илвие Мейзинева/